钦定古今图书集成/明伦汇编/氏族典/第549卷 > 《廖用贤尚友录》 > 叶惠仲
## 钦定古今图书集成/明伦汇编/氏族典/第549卷 > 《廖用贤尚友录》 > 叶惠仲

按《万姓统谱》：惠仲，初名见，以字行，临海人。与兄夷仲
并有文名，称二叶，为方孝孺所知。惠仲初任广武卫
知事，升知县。建文初，以知县充史官，修《高庙实录》，二
年同考礼部，升知府。永乐元年二月，坐修《实录》时书
靖难事，为逆党论死，籍其家。